pythainlp/thai-wiki-dataset-v4 huggingface dataset:
โรงเรียนหัวไทรบำรุงราษฎร์

โรงเรียนหัวไทรบำรุงราษฎร์ เป็นโรงเรียนประจำอำเภอหัวไทร จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึงระดับชั้นมัธยมศึกษาตอนปลาย แบบสหศึกษา
ประวัติ.
โรงเรียนหัวไทรบำรุงราษฎร์ ได้ก่อตั้งเมื่อวันที่ 17 พฤษภาคม พ.ศ. 2514 โดยจัดการศึกษาอาศัยอยู่กับ"โรงเรียนหัวไทร (เรือนประชาบาล)" เป็นโรงเรียนประเภทสหศึกษา ในปีการศึกษา 2515 ได้ย้ายสถานที่เรียนจากโรงเรียนหัวไทร (ประถมศึกษาตอนปลาย) ไปอาศัยเรียนที่อาคารเก่าโรงเรียนหัวไทร (เรือนประชาบาล) จนกระทั่งปีการศึกษา 2516 ซึ่งเป็นปีแรกที่โรงเรียนมีนักเรียนระดับมัธยมศึกษาตอนต้นครบทั้งสามชั้น คือ ชั้น ม.ศ.1 ม.ศ.2 และ ม.ศ.3 ได้แบ่งสถานที่เรียนเป็น 2 แห่ง คือ นักเรียนชั้น ม.ศ.1 เรียนที่โรงเรียนหัวไทร (เรือนประชาบาล) ส่วนนักเรียนชั้น ม.ศ.2 และ ม.ศ.3 เรียนที่โรงเรียนหัวไทรบำรุงราษฎร์
ปีการศึกษา 2519 ได้ย้ายสถานที่เรียนมาเรียนที่โรงเรียนหัวไทรบำรุงราษฎร์ บริเวณบ้านทะเลปังทั้งหมดทุกระดับชั้น และกระทรวงศึกษาธิการ ได้จัดโรงเรียนหัวไทรบำรุงราษฎร์เข้าอยู่ในโครงการ คมช. รุ่นที่ 13 ตั้งแต่ปีการศึกษา 2519 เป็นต้นมา จนกระทั่งในปีการศึกษา 2521 โรงเรียนหัวไทรบำรุงราษฎร์ได้รับอนุญาตจากกระทรวงศึกษาธิการ ให้เปิดเรียนชั้นมัธยมศึกษาตอนปลาย
เจ้าชายหลุยส์แห่งเวลส์

เจ้าชายหลุยส์แห่งเวลส์ ("หลุยส์ อาร์เทอร์ ชาลส์" "-อี"; ประสูติ 23 เมษายน ค.ศ. 2018) เป็นพระราชโอรสพระองค์ที่สองในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ และเป็นพระราชนัดดาในสมเด็จพระเจ้าชาลส์ที่ 3 แห่งสหราชอาณาจักร และ เจ้าหญิงไดอาน่าทรงอยู่ในลำดับที่ 4 ของการสืบสันตติวงศ์สหราชอาณาจักร
พระประวัติ.
หลุยส์ประสูติเมื่อวันเสาร์ที่ 23 เมษายน พ.ศ. 2561 เวลา 11.01 น. (10:01 UTC) ณ โรงพยาบาลเซนต์แมรีส์ กรุงลอนดอน เป็นพระโอรสในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์
พงศาวลี.
พระโอรสองค์นี้เป็นสมาชิกราชวงศ์วินด์เซอร์ ทั้งเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระบิดาด้วย
อินเตอร์สเตต 40

อินเตอร์สเตต 40  เป็นทางหลวงอินเตอร์สเตตแนวตะวันออก–ตะวันตกสายหลัก มีเส้นทางผ่านตอนใต้ของสหรัฐอเมริกา ตั้งอยู่ทางเหนือของอินเตอร์สเตต 10 และอินเตอร์สเตต 20 แต่อยู่ทางใต้ของอินเตอร์สเตต 70 ปลายทางทิศตะวันตกอยู่บนอินเตอร์สเตต 15 ในบาร์สโตว์ ปลายทางทิศตะวันออกอยู่บนทางหลวงสหรัฐหมายเลข 117 (ซึ่งใช้เส้นทางร่วมกันกับทางหลวงนอร์ทแคโรไลนาหมายเลข 132) ในวิลมิงตัน รัฐนอร์ทแคโรไลนา เป็นทางหลวงอินเตอร์สเตตที่ยาวที่สุดอันดับ 3 ในสหรัฐอเมริกา รองจากอินเตอร์สเตต 80 และอินเตอร์สเตต 90 ช่วงตะวันตกของอินเตอร์สเตต 40 จากโอคลาโฮมาซิตี ถึงบาร์สโตว์ ส่วนมากที่เส้นทางขนานและซ้อนทับไปกับทางหลวงสายประวัติศาสตร์หมายเลข 66 ส่วนทางตะวันออกของโอคลาโฮมาซิตี เส้นทางขนานไปกับทางหลวงสหรัฐหมายเลข 64 และทางหลวงสหรัฐหมายเลข 70 อินเตอร์สเตต 40 ผ่านเมืองใหญ่หลายเมือง ได้แก่ แอลบูเคอร์คี รัฐนิวเม็กซิโก, แอมะริลโล รัฐเท็กซัส, โอคลาโฮมาซิตี รัฐโอคลาโฮมา, ลิตเทิลร็อก รัฐอาร์คันซอ, เมมฟิส รัฐเทนเนสซี, แนชวิลล์ รัฐเทนเนสซี, นอกซ์วิลล์ รัฐเทนเนสซี, และราลี รัฐนอร์ทแคโรไลนา
ตักบีลารัน

ตักบีลารัน  เป็นนครแห่งหนึ่งบนเกาะวิซายัส ประเทศฟิลิปปินส์ และยังเป็นเมืองศูนย์กลางของจังหวัดโบโฮล ในปี ค.ศ. 2015 มีประชากร 105,051 คน และในปี ค.ศ. 2016 มีผู้เลือกตั้ง 59,949 คน ตัวนครมีพื้นที่ ชายฝั่งทะเลยาว อยู่ทางตะวันตกเฉียงใต้ของนคร ตักบีลารันมีอาณาเขตติดต่อกับเมืองโคร์เตส, โคเรลลา และบาคลาโยน ที่นี่ถือเป็นประตูสู่โบโฮล อยู่ห่างจากมะนิลา และเซบูซิตี
โมบีล (รัฐแอละแบมา)

โมบีล  เป็นศูนย์กลางการปกครองของเทศมณฑลโมบีล รัฐแอละแบมา สหรัฐอเมริกา ประชากรภายในเขตเมืองมีจำนวน 195,111 คน ตามสำมะโนสหรัฐ ค.ศ. 2010 ทำให้เป็นเมืองที่มีประชากรมากเป็นอันดับ 3 ในรัฐแอละแบมา มากที่สุดในเทศมณฑลโมบีล และเป็นเขตเมืองที่ใหญ่ที่สุดบนชายฝั่งอ่าวเม็กซิโก ในบรรดาเมืองที่อยู่ระหว่างนิวออร์ลีนส์ รัฐลุยเซียนา, และเซนต์ปีเตอส์เบิร์ก รัฐฟลอริดา
ดูมาเกเต

ดูมาเกเต (เซบัวโน: Dumaguete)เป็นนครศูนย์กลางของจังหวัดเนโกรสโอเรียนตัล ประเทศฟิลิปปินส์ ในปี ค.ศ. 2015 มีประชากร 131,377 คน จึงเป็นนครที่มีประชากรมากที่สุดของจังหวัด นครแห่งนี้ได้รับสมญาว่า "นครที่ผู้คนสุภาพและอ่อนโยน"
ดูมาเกเตถูกขนานนามว่าเป็น "เมืองมหาวิทยาลัย" เนื่องจากมีมหาวิทยาลัย 4 แห่ง และวิทยาลัยจำนวนมาก ที่นี่ยังเป็นจุดหมายด้านการศึกษาที่สำคัญของนักเรียนในวิซายัสและมินดาเนา มหาวิทยาลัยที่มีชื่อเสียงที่สุดคือมหาวิทยาลัยซิลลีมัน ซึ่งเป็นมหาวิทยาลัยโปรเตสแตนต์แห่งแรกของประเทศ และเป็นมหาวิทยาลัยอเมริกันแห่งแรกในเอเชีย นอกจากนี้ยังมีโรงเรียนประถม 18 แห่ง และโรงเรียนมัธยม 8 แห่ง จำนวนนักเรียกในตัวนครโดยประมาณ 45,000 คน
ดูมาเกเตมีนักท่องเที่ยวเข้ามามาก โดยเฉพาะชาวยุโรป เพราะสามารถเดินทางจากนครเซบูได้สะดวก และมีรีสอร์ต จุดดำน้ำหลายแห่ง นอกจากนี้ยังสามารถเดินทางไปเมืองข้างเคียงอย่างบาอีส เพื่อชมโลมาและวาฬที่ทะเลได้ ดูมาเกเตได้อันดับที่ 5 "สถานที่ท่องเที่ยวหลังเกษียณอายุที่ดีที่สุด 7 แห่งของโลก" จัดอันดับโดยนิตยสาร"ฟอร์เบส"'
การขนส่ง.
อากาศยาน.
ท่าอากาศยานซีบูลัน (IATA: DGT, ICAO: RPVD) หรือ "ท่าอากาศยานดูมาเกเต" หรือ "ท่าอากาศยานดูมาเกเต-ซีบูลัน" อยู่ใกล้กับเมืองซีบูลัน มีเที่ยวบินให้บริการจากมะนิลาและนครเซบู โดยสายการบินเซบูแปซิฟิก, เซบโก และพีเอแอลเอ็กซ์เพรส นอกจากนี้ยังสามารถเดินทางไปยังดาเบาและคากายันเดอโอโรโดยสายการบินเซบโก ปัจจุบันมีโครงการท่าอากาศยานแห่งใหม่ที่เมืองบาโคง ซึ่งอยู่ทางทิศใต้ของดูมาเกเต คาดว่าจะแล้วเสร็จภายในปี ค.ศ. 2025 งบประมาณเริ่มต้นที่ 500 ล้านเปโซฟิลิปปินส์
ทางทะเล.
ดูมาเกเต เป็นเมืองท่าสำคัญสำหรับผู้ที่ต้องการเดินทางไปวิซายัสและมินดาเนา มีเรือข้ามฟากให้บริการทุกวันไปยังจังหวัดเซบู, จังหวัดโบโฮล, จังหวัดซีคีฮอร์ และมินดาเนา ให้บริการโดยบริษัทเรือข้ามฟากหมู่เกาะฟิลิปปินส์ (ฟาสต์แคท), มอนเตเนโกรไลน์, โอเชียนเจ็ตชิปปิง, โคกาลีโอง และบริษัทอื่น ๆ นอกจากนี้ยังสามารถเดินทางไปมะนิลา, ดาปีตัน และนครซัมบวงกา โดยทูโกทราเวล
ทางบก.
ระบบขนส่งหลักได้แก่รถสามล้อเครื่อง ซึ่งสามารถจุคนได้ 6-8 คน นอกจากนี้ยังมีรถจี๊ปนีย์และรถโดยสารซึ่งวิ่งในเส้นทางท่องเที่ยว บริษัทที่ให้บริการรถโดยสารคือ บริษัทขนส่งมวลชนบัลลาคาร์
ซีกีฮอร์ (เทศบาล)

ซีกีฮอร์  เป็นนครศูนย์กลางประจำจังหวัดซีกีฮอร์ ประเทศฟิลิปปินส์ ในปี ค.ศ. 2015 มีประชากร 26,861 คน และในปี ค.ศ. 2016 มีผู้เลือกตั้ง 19,364 คน ประวัติของซีกีฮอร์เริ่มต้นจากการที่นักบวชสเปนเดินทางมาที่นี่ในปี ค.ศ. 1780 และต่อมาในปี ค.ศ. 1794 ก็มีการยกระดับซีกีฮอร์ให้เป็นเทศบาล พร้อมทั้งก่อตั้งเขตสงฆ์ที่นี่ กิจกรรมทางเศรษฐกิจที่สำคัญ ได้แก่ การทำปศุสัตว์ การประมง การแปรรูปไม้เพื่อทำเครื่องเรือน การสานตะกร้า การแปรรูปถั่วกับเมล็ดกล้วย และการทำขนมปัง
การขนส่งมีท่าเรือซีกีฮอร์ ให้บริการเรือไปดูมาเกเตในจังหวัดเนโกรสโอเรียนตัลทุกวัน และมีสนามบินซีกีฮอร์ ให้บริการโดยสายการบินแอร์ฮวน เส้นทางเซบู-ซีกีฮอร์-เซบู สามเที่ยวต่อสัปดาห์
ฮันทิงดอน

ฮันทิงดอน  เป็นเมืองท่าในมณฑลเคมบริดจ์เชอร์ โดยได้รับกฎบัตรเมืองจากพระเจ้าจอห์นใน ค.ศ. 1205 และเป็นที่รู้จักจากการเป็นสถานที่เกิดของโอลิเวอร์ ครอมเวลล์ใน ค.ศ. 1599
กัปตัน มาร์เวล (ภาพยนตร์)

กัปตัน มาร์เวล  เป็นภาพยนตร์แนวซุปเปอร์ฮีโร่ มีเค้าโครงจากตัวละครในมาร์เวลคอมิกส์ ชื่อ แครอล แดนเวอร์ส / กัปตันมาร์เวล สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเจอส์ เป็นภาพยนตร์ลำดับที่ยี่สิบเอ็ดในจักรวาลภาพยนตร์มาร์เวล เขียนและกำกับโดยแอนนา โบเดน และ ไรอัน เฟล็ก ร่วมกับเม็ก เลอโฟฟว์, นิโคล เพิร์ลแมน, เจนีวา รอเบิร์ตสัน-ดวอเร็ต, ลิซ ฟลาไฮฟ์ และคาร์ลี เมนซ์
"กัปตันมาร์เวล" ออกฉายที่สหรัฐในวันที่ 8 มีนาคม ค.ศ. 2019 ในระบบไอแมกซ์ และ สามมิติ ส่วนประเทศไทยออกฉายก่อนอเมริกา เมื่อวันพุธที่ 6 มีนาคม ค.ศ. 2019
มิสทัวร์ลิซึมควีนเอเชีย

มิสทัวร์ลิซึมควีนเอเชีย  เป็นการประกวดทูตการท่องเที่ยวเวทีหนึ่งที่เกิดขึ้นในประเทศจีน โดยมีนาย ลุย อเล็คซ์ เป็นประธานบริหาร ก่อตั้งเมื่อปี 2556 โดย Charlie See มีจุดประสงค์หลักในการเฟ้นหาสาวงามที่มีความพร้อมทางด้านต่าง ๆ มาเป็นทูตวัฒนธรรมเพื่อการแลกเปลี่ยนวัฒนธรรมระหว่างประเทศ การพัฒนาการท่องเที่ยว และมิตรภาพระหว่างประเทศ
ลิลเลอฮาเมอร์

ลิลเลอฮาเมอร์  เป็นเมืองและเทศบาลในเทศมณฑลอินลันเนอ ประเทศนอร์เวย์ และตั้งอยู่ในเขตกึดบรันส์ดาเลิน ในเดือนพฤษภาคม ค.ศ. 2011 มีประชากร 26,639 คน ย่านใจกลางเมืองส่วนใหญ่เป็นบ้านไม้ในคริสต์ศตวรรษที่ 19 ตัวเมืองอยู่ทางทิศเหนือของทะเลสาบมีเยอซาและแม่น้ำโลเกิน ภูมิประเทศเป็นภูเขาล้อมรอบ ลิลเลอฮาเมอร์เคยเป็นเจ้าภาพการแข่งขันโอลิมปิกฤดูหนาว 1994 และโอลิมปิกเยาวชนฤดูหนาว 2016
การขนส่ง.
ลิลเลอฮาเมอร์อยู่บนเส้นทางรถไฟสายโดฟเรอ ซึ่งวิ่งจาก Hamar ไปยังทร็อนไฮม์ ส่วนการขนส่งทางถนนก็มีทางหลวงยุโรปสาย E6
เมืองพี่น้องและเมืองฝาแฝด.
ลิลเลอฮาเมอร์มีเมืองพี่น้องและเมืองฝาแฝดดังต่อไปนี้:
และยังมีความสัมพันธ์ที่เป็นมิตรกับเมืองดังต่อไปนี้
กานู (นักฟุตบอล)

Rubenilson dos Santos da Rocha (เกิดวันที่ 23 กันยายน ค.ศ. 1987) หรือ กานู เป็นนักฟุตบอลกองกลางชาวบราซิล ปัจจุบันลงเล่นให้กับสโมสรโอมอเนียในไซปรีออตเฟิสต์ดิวิชัน
สโมสรอาชีพ.
กานูเคยอยู่กับสโมสร Groningen ก่อนที่จะย้ายไปอันเดอร์เลคต์ ต่อมาวันที่ 13 ธันวาคม ค.ศ. 2008 เขาถูกปล่อยยืมตัวให้กับ Cercle Brugge และในวันที่ 30 มิถุนายน ค.ศ. 2009 ก็ได้กลับคืนสู่อันเดอร์เลคต์อีกครั้ง
ในเดือนกุมภาพันธ์ ค.ศ. 2014 กานูย้ายไปเล่นให้กับ Terek Grozny สโมสรในรัสเซียนพรีเมียร์ลีก
บุรีรัมย์ ยูไนเต็ด.
กานูย้ายมาบุรีรัมย์ ยูไนเต็ด สโมสรในไทยลีก ในเดือนมิถุนายน ค.ศ. 2016 โดยมีชื่อลงแข่งขันในฟุตบอลถ้วยอย่างไทยลีกคัพและไทยเอฟเอคัพ ซึ่งจะทำให้เขาไม่ได้ลงเล่นในไทยลีก อย่างไรก็ตาม ช่วงต้นฤดูกาล 2017 เขาได้รับบาดเจ็บ จนต้องแยกทางกับสโมสรในที่สุด
โอมอเนีย นิโคเซีย.
วันที่ 23 มิถุนายน ค.ศ. 2017 กานูเซ็นสัญญากับสโมสรโอมอเนียในไซปรีออตเฟิสต์ดิวิชัน เขาลงเล่นนัดแรกเมื่อวันที่ 10 กันยายน ค.ศ. 2017 ซึ่งเป็นการพบกับ Ethnikos Achna ในฤดูกาล 2017-18 และจ่ายบอลให้ Matt Derbyshire ทำประตูได้สำเร็จ
บรูนู มูไรรา

บรูนู ดานีแยล ปึไรรา กัชตรู มูไรรา (เกิดวันที่ 6 กันยายน ค.ศ. 1987) เป็นนักฟุตบอลชาวโปรตุเกส ลงเล่นตำแหน่งกองหน้า
สโมสรอาชีพ.
มูไรราเกิดที่หมู่บ้าน Landim และจบหลักสูตรเยวาชนจากบรากา เขาลงเล่นชุดใหญ่ครั้งแรกกับสโมสรสมัครเล่น GD Joane จากนั้นเขาย้ายไปเล่นในเซกุนดาดิบิซิออน 5 ฤดูกาล กับสโมสร Varzim และ Moreirense
ช่วงฤดูร้อน 2012 มูไรราย้ายไปร่วมทีม C.D. Nacional ในปรีไมราลีกา การลงเล่นนัดแรกของเขาเกิดขึ้นเมื่อวันที่ 26 สิงหาคม โดยเขาลงมาเป็นตัวสำรองในนาทีที่ 75 นัดที่แพ้ 1−3 ต่อ Moreirense สโมสรเก่าของเขา ประตูแรกของเขาเกิดขึ้นเมื่อวันที่ 17 กุมภาพันธ์ ค.ศ. 2013 นัดที่เสมอ Paços de Ferreira 1−1 ต่อมาเขาถูกปล่อยยืมตัวให้กับ PFC CSKA Sofia สโมสรจากบัลแกเรีย ในเดือนมกราคม ค.ศ. 2014 และย้ายไป Chaves
วันที่ 16 มิถุนายน ค.ศ. 2014 มูไรราย้ายไป Paços Ferreira ด้วยสัญญาสองปี เขามักจะเป็นผู้ทำประตูสูงสุดของสโมสรขณะลงเล่นบนลีกสูงสุด
วันที่ 17 พฤษภาคม ค.ศ. 2016 มูไรราย้ายไปร่วมทีมบุรีรัมย์ ยูไนเต็ด สโมสรในไทยลีก เขาลงเล่นนัดแรกให้กับสโมสรเมื่อวันที่ 26 มิถุนายน นัดที่บุรีรัมย์เปิดบ้านเสมอแบงค็อก ยูไนเต็ด 0-0 และทำประตูแรกให้กับสโมสรเมื่อวันที่ 17 กรกฎาคม นัดที่บุรีรัมย์เปิดบ้านเอาชนะพัทยา ยูไนเต็ด 4-2 จบฤดูกาล 2016 เขาทำประตูให้กับบุรีรัมย์ได้ทั้งหมด 6 ประตู แบ่งเป็นในลีก 5 ประตู และในเอฟเอคัพอีก 1 ประตู อย่างไรก็ตาม เขาแยกทางกับสโมสรในฤดูกาลถัดมา
ไคโอะ ฟีลีปี กอนซัลเวซ

ไคโอะ ฟีลีปี กอนซัลเวซ หรือ ไคโอะ (เกิดวันที่ 6 กรกฎาคม ค.ศ. 1987 ณ กูรีชีบา) เป็นนักฟุตบอลอาชีพชาวบราซิล เขาเคยลงเล่นให้กับบุรีรัมย์ ยูไนเต็ดในไทยลีก
สโมสรอาชีพ.
สโมสรแรกของเขาคือ Campeonato Paranaense เขาลงเล่นนัดแรกในชัยชนะเหนือ Iraty 2-1 เมื่อวันที่ 21 มกราคม ค.ศ. 2007 ต่อมาวันที่ 4 มิถุนายน ค.ศ. 2013 ไคโอะย้ายไป Al Wasl ในยูเออีโปร-ลีก ก่อนที่จะย้ายไปสโมสรฟุตบอลโยโกฮามะที่ประเทศญี่ปุ่น และในปี ค.ศ. 2015 ไคโอะย้ายไปร่วมทีมซูว็อนซัมซุงบลูวิงส์ในเคลีกคลาสสิก
บุรีรัมย์ ยูไนเต็ด.
เดือนมกราคม ค.ศ. 2016 ไคโอะย้ายไปร่วมทีมบุรีรัมย์ ยูไนเต็ด สโมสรในไทยลีก เขาทำประตูแรกให้กับสโมสรในนัดที่บุรีรัมย์บุกชนะพัทยา ยูไนเต็ด 3-1 เมื่อวันที่ 2 เมษายน จบฤดูกาล 2016 เขาทำประตูให้กับบุรีรัมย์ได้ทั้งหมด 14 ประตู แบ่งเป็นในลีก 5 ประตู ในลีกคัพ 6 ประตู และในเอฟเอคัพ 3 ประตู อย่างไรก็ตามในช่วงต้นฤดูกาลถัดมา ไคโอะก็ได้แยกทางกับสโมสรในที่สุด
เกียวโต ซังงะ.
ในเดือนกรกฎาคม ค.ศ. 2018 ไคโอะย้ายไปร่วมทีมเกียวโต ซังงะในเจลีก ดิวิชัน 2
ฟลอร็องต์ ซีนามา ปงโกลล์

ฟลอร็องต์ สเตฟาน ซีนามา ปงโกลล์ (เกิด 20 ตุลาคม 1984) นักฟุตบอลอาชีพชาวฝรั่งเศส เคยลงเล่นกับทีมชัยนาท ฮอร์นบิล ในศึกไทยลีกรวมทั้งสิ้น 3 ฤดูกาลระหว่างปี 2016 - 2018
ปงโกลล์เข้าร่วมทีมชัยนาท ฮอร์นบิลในเลก 2 ของฤดูกาล 2016 แม้สโมสรต้องตกชั้นไปในไทยลีก 2 แต่ในปี 2017 ปงโกลล์มีส่วนสำคัญที่นำชัยนาท ฮอร์นบิล ครองแชมป์ไทยลีก 2 และเลื่อนชั้นมาสู่ลีกสูงสุดอีกครั้งภายในปีเดียว และในฤดูกาล 2018 ปงโกลล์ขยับตำแหน่งตัวเองลงมาเป็นกองกลางเพื่อช่วยทีม
กฤปาจารย์

กฤปะ  เป็นตัวละครฝ่ายชายใน มหากาพย์มหาภารตะ เป็นอาจารย์ของพวกปาณฑพและพวกเการพ เป็นพี่ชายของนางกฤปิ ซึ่งเป็นภรรยาของ โทรณาจารย์ ซึ่งตัวเขานั้นเป็นอาจารย์สอนวิชากับเหล่าพวกปาณฑพและเการพในช่วงแรก ๆ ก่อนที่โทรณาจารย์จะเข้ามาช่วยสอนในภายหลัง
ในสงครามทุ่งกุรุเกษตร กฤปาจารย์เป็น 1 ในแม่ทัพคนสำคัญของเหล่าเการพ และยังเป็น 1 ใน 3 ของเหล่าเการพที่รอดชีวิตจากสงครามครั้งนี้ (อีก 2 คนคือ อัศวัตถามา และ กฤตวรมัน) หลังจากสงคราม กฤปาจารย์กลับมาดำรงตำแหน่งอาจารย์ประจำราชสำนักหัสตินาปุระ (กุลคุรุ) ตามเดิม
หมายเหตุ.
<templatestyles src="Reflist/styles.css" />
คิม ซึง-ย็อง

คิม ซึง-ย็อง (เกาหลี: ; เกิดวันที่ 14 มีนาคม ค.ศ. 1985) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งกองหน้าให้สโมสรฟุตบอลคังว็อน เขายังเคยเล่นให้แก่สโมสรในจีน ญี่ปุ่น ออสเตรเลีย และไทย
คิม ซึง-ย็อง เคยเข้ามาเล่นฟุตบอลในประเทศไทยเมื่อช่วงฤดูกาล 2016 โดยย้ายมาร่วมทีมบุรีรัมย์ ยูไนเต็ด เมื่อเดือนกุมภาพันธ์ ค.ศ. 2016 ด้วยสัญญา 1 ปี เขาทำประตูแรกให้แก่สโมสรในนัดที่บุรีรัมย์บุกไปชนะแบงค็อก ยูไนเต็ด 5-3 เมื่อวันที่ 6 มีนาคม เขาทำประตู 3 ประตูให้แก่บุรีรัมย์ในช่วงเลกแรก ต่อมาในเลกที่สองของฤดูกาล 2016 สุพรรณบุรียืมตัวคิมด้วยสัญญา 6 เดือน และในช่วงปลายปี 2016 คิมย้ายกลับประเทศบ้านเกิด ไปร่วมทีมคังว็อนด้วยสัญญา 2 ปี
Exponential Search

เป็นอัลกอริธึมสร้างโดยJon Bentley and Andrew Chi-Chih Yao ในปี 1976 เพื่อค้นหาเรียงลำดับมากมายหรือไม่มีที่สิ้นสุด วิธีการคือ ประกอบด้วยสองขั้นตอน ขั้นตอนแรกกำหนดช่วงที่คีย์การค้นหาจะอยู่ถ้าอยู่ในรายการ ในขั้นตอนที่สองจะมีการค้นหาแบบไบนารีในช่วงนี้ ในขั้นตอนแรกสมมติว่ารายการถูกเรียงลำดับจากน้อยไปมากอัลกอริทึมจะค้นหาเลขยกกำลังแรก i ซึ่งมีค่ามากกว่า 2i มากกว่าคีย์การค้นหา ค่านี้ 2i กลายเป็นขีดจำกัด สำหรับการค้นหาแบบไบนารีด้วยที่ 2, 2i - 1 ซึ่งเป็นขอบเขตล่างสำหรับการค้นหาแบบไบนารี
การนำ Exponential Search ไปใช้งานในภาษาPython.
ตัวอย่างภาษาไพทอน
def binarySearch(arr, l, r, x):
 if r >= l:
 mid = l + (r-l) / 2
 if arr[mid] == x:
 return mid
 if arr[mid] > x:
 return binarySearch(arr, l, 
 mid - 1, x)
 return binarySearch(arr, mid + 1, r, x)
 return False
def exponentialSearch(arr, x):
 n = len(arr)
 if arr[0] == x:
 return 0
 i = 1
 while i < n and arr[i] <= x:
 i = i * 2
 return binarySearch(arr, i / 2, min(i, n), x)
 
arr = [1,3,4,5,13,20,25,40,42,44,53]
x = 13
result = exponentialSearch(arr, x)
print (result)
ครีบหลัง

ครีบหลัง คือครีบที่อยู่ด้านหลังของสัตว์น้ำทั้งในน้ำเค็มและน้ำจืดเช่นปลา,วาฬและโลมารวมถึงสัตว์เลื้อยคล้านใต้ทะเลจำพวกอิกทิโอซอร์ (ichthyosaur) ด้วย สปีชีส์ส่วนใหญ่จะมีครีบหลังเพียงครีบเดี่ยวแต่บางชนิดก็มีสองถึงสาม
นักชีววิทยาสัตว์ป่ามักใช้ลักษณะและรูปแบบของครีบนี้ในการจำแนกสายพันธุ์
ประโยชน์.
ครีบหลังมีจุดประสงค์หลักคือใช้เพื่อการทรงตัวและใช้ป้องกันไม่ให้พวกมันควงสว่านในขณะที่ว่ายน้ำ แต่บางชนิดได้ปรับครีบหลังของพวกมันเพื่อใช้ในประโยชน์อื่น ๆ เช่นปลาแสงอาทิตย์ใช้ครีบหลังและครีบก้นในการว่ายน้ำ ปลาตกเบ็ดได้พัฒนาครีบหลังของมันให้เป็บติ่งเนื่อเรืองแสงที่คล้ายเบ็ดตก (esca) เพื่อใช้ล่อเหยื่อ บางชนิดพัฒนาให้มีเงี่ยงที่มีพิษเช่นปลาฉลามพอร์ตแจ็กสัน
วงศ์ปลากระโทงมีครีบหลังที่โดดเด่นเหมือนกับปลาทูน่า, วงศ์ปลาอินทรีและปลาแมกเคอเรล วงศ์ปลากระโทงจะเร่งสปีดการว่ายน้ำของตัวเองโดยการหดครีบหลังของมันลงบนร่องที่อยู่บนร่างกายของพวกมันและด้วยรูปร่าง, ขนาดและสีของครีบหลังที่แตกต่างกันตามชนิดของปลากระโทงทำให้นี้วิธีง่าย ๆ ที่ใช้ในการระบุชนิดของปลากระโทง ครีบหลังของพวกมันมักเก็บอยู่ในร่องตลอดเวลาพวกมันจะแพร่ครีบหลังของมันขึ้นก็ต่อเมือใช้ในขณะกวาดต้อนฝูงปลาขนาดเล็ก
ศาลทหารระหว่างประเทศสำหรับตะวันออกไกล

ศาลทหารระหว่างประเทศสำหรับตะวันออกไกล  หรือเรียก การพิจารณาคดีกรุงโตเกียว  หรือ ศาลอาชญากรรมสงครามกรุงโตเกียว  เป็นศาลทหารซึ่งประชุมกันเมื่อวันที่ 29 เมษายน ค.ศ. 1946 เพื่อพิจารณาคดีผู้นำจักรวรรดิญี่ปุ่นฐานอาชญากรรม "ระดับเอ" ซึ่งสงวนไว้สำหรับผู้มีส่วนในการสมคบร่วมเพื่อเริ่มและก่อสงคราม
ผู้นำทางทหารและการเมืองญี่ปุ่น 28 คนถูกตั้งข้อหาก่อสงครามรุกราน และรับผิดชอบต่ออาชญากรรมสงครามตามปกติ ส่วนกำลังพลระดับล่างอีกกว่า 5,700 คนถูกตั้งข้อหาอาชญากรรมสงครามตามปกติในการพิจารณาแยกต่างหากซึ่งมีประชุมในประเทศออสเตรเลีย จีน ฝรั่งเศส เนเธอร์แลนด์ ฟิลิปปินส์ สหราชอาณาจักรและสหรัฐ ข้อกล่าวหาครอบคลุมอาชญากรรมหลายฐานตั้งแต่การละเมิดเชลย การข่มขืนกระทำชำเรา ทาสทางเพศ ทรมาน ปฏิบัติต่อกรรมกรอย่างเลว ประหารชีวิตโดยไม่มีการพิจารณาคดี และทดลองทางการแพทย์อย่างไม่มีมนุษยธรรม ประเทศจีนจัด 13 ศาล ทำให้มีการพิพากษาลงโทษ 504 คน ในจำนวนนี้ประหารชีวิต 149 คน
สมเด็จพระจักรพรรดิฮิโรฮิโตะแห่งญี่ปุ่นและพระบรมวงศานุวงศ์ญี่ปุ่นทุกพระองค์ เช่น นายทหารอาชีพ เจ้าชายยาซูฮิโกะ อาซากะ ไม่ถูกดำเนินคดีบานเกี่ยวข้องกับอาชญากรรมทั้งสามหมวด เฮอร์เบิร์ต บิกซ์ (Herbert Bix) อธิบายว่า "ทั้งรัฐบาลทรูแมนและพลเอกแมคอาร์เธอร์เชื่อว่าการปฏิรูปยึดครองจะนำไปปฏิบัติได้อย่างราบรื่นหากพวกเขาใช้จักรพรรดิฮิโรฮิโตะเพื่อสร้างความชอบธรรมซึ่งการเปลี่ยนแปลงของพวกเขา" ผู้ต้องสงสัย 50 คน เช่น โนบูซูเกะ คิชิ ซึ่งต่อมาเป็นนายกรัฐมนตรี และโยชิซูเกะ ไอกาวะ ประธานนิสสัน ถูกตั้งข้อหาแต่ได้รับการปล่อยตัวใน ค.ศ. 1947 และ 1948 ชิโระ อิชิอิได้รับความคุ้มกันโดยแลกลับข้อมูลที่รวบรวมจากการทดลองต่อเชลยมีชีวิตของเขา
ศาลฯ ปิดการประชุมเมื่อวันที่ 12 พฤศจิกายน ค.ศ. 1948
สทูจซอร์ต

สทูจซอร์ต  การจัดเรียงเป็นขั้นตอนการเรียงลำดับแบบทวนซ้ำ (recursive sorting algorithm) โดยมีความซับซ้อนเวลา #เปลี่ยนทาง และ Stooge Sort เป็นการจัดเรียงข้อมูลของอาเรย์ จากน้อยไปมาก ซึงมีประสิทธิต่ำมากเมื่อเปรียบกับ Merge sort และ Bubble sort เพราะว่า
ตัวอย่างโค้ด.
 function stoogesort(array L, i = 0, j = length(L)-1){
 if L[i] > L[j] then
 L[i] ↔ L[j]
 if (j - i + 1) > 2 then
 t = (j - i + 1) / 3
 stoogesort(L, i , j-t)
 stoogesort(L, i+t, j)
 stoogesort(L, i , j-t)
 return L
ตัวอย่างโค้ด ไพธอน.
def stoogesort(array, left, array_len):
 if array_len is None:
 array_len = len(array) - 1
 if array[array_len] < array[left]:
 array[left] , array[array_len] = array[array_len] , array[left]
 #print(array)
 if array_len - left > 1:
 pos = (array_len - left + 1) // 3
 stoogesort(array, left, array_len - pos) ; stoogesort(array, left + pos, array_len) ; stoogesort(array, left , array_len //2)
 #print(array)
 return array
เวสลีย์ สมิธ อัลวีส เฟย์โตซา

เวสลีย์ สมิธ อัลวีส เฟย์โตซา (เกิดวันที่ 21 เมษายน ค.ศ. 1992) หรือ เวสลีย์ เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลอินชอนยูไนเต็ด
เวสลีย์เคยเล่นให้กับสโมสรในไทยลีกอย่างบุรีรัมย์ ยูไนเต็ด โดยย้ายเข้ามาเมื่อเดือนมีนาคม ค.ศ. 2016 แต่ผลงานของเขากลับไม่ค่อยโดดเด่นนัก เขาทำประตูในลีกไม่ได้ จนในช่วงเลกที่สองของฤดูกาล 2016 เวสลีย์ถูกปล่อยยืมตัวให้กับโชนัน เบลมาเร สโมสรจากเจลีก และในช่วงต้นปี ค.ศ. 2017 เขาได้กลับไปค้าแข้งในประเทศเกาหลีใต้อีกครั้ง ด้วยการย้ายไปร่วมทีมอินชอนยูไนเต็ด
เอมิเลียโน อัลฟาโร

เอมิเลียโน อัลฟาโร โตสคาโน (เกิดวันที่ 28 เมษายน ค.ศ. 1988) เป็นนักฟุตบอลอาชีพชาวอุรุกวัย ปัจจุบันลงเล่นให้กับสโมสรฟุตบอลปูเนซิตีจากประเทศอินเดีย เขามีฉายาว่า "El Picaro" ซึ่งแปลว่า "โจร" ในภาษาอิตาลี (cf. Picaresque novel)
อัลฟาโรเคยย้ายมาอยู่กับบุรีรัมย์ ยูไนเต็ด ระยะสั้น ๆ ในช่วงต้นปี ค.ศ. 2016 แต่เนื่องจากอาการบาดเจ็บ ทำให้เขาไม่ได้ลงเล่นเลย และถูกยกเลิกสัญญาก่อนที่ไทยลีกจะเปิดฤดูกาล
ดานีลู ซีรีนู จี โอลีเวย์รา

ดานีลู ซีรีนู จี โอลีเวย์รา (เกิดวันที่ 11 พฤศจิกายน ค.ศ. 1986) เป็นนักฟุตบอลอาชีพชาวบราซิล ปัจจุบันลงเล่นให้กับสโมสร Budapest Honvéd เขาเคยอยู่กับหลายสโมสรจากหลายประเทศ ซึ่งเขาเคยอยู่ที่ประเทศไทยด้วย
เขาเคยอยู่กับบุรีรัมย์ ยูไนเต็ด ในช่วงเวลาสั้น ๆ ตั้งแต่ปลายปี ค.ศ. 2015 - ต้นปี ค.ศ. 2016 ก่อนที่จะถูกยกเลิกสัญญา เขาจึงย้ายไปร่วมทีมเชียงราย ยูไนเต็ด ในเดือนมีนาคม ค.ศ. 2016 เขาทำประตูให้กับสโมสรได้ 4 ประตู ก่อนที่จะแยกทางกับสโมสรเมื่อช่วงกลางปีเดียวกัน
พลังงานแสงอาทิตย์ในประเทศไทย

พลังงานแสงอาทิตย์ในประเทศไทย ได้ตั้งเป้าไว้ว่าจะมีถึง 6,000 MW หรือ 6 GW ภายในปี 2036.
ในปี 2013 กำลังการผลิตไฟฟ้าโซลาร์เซลล์เพิ่มขึ้นเป็นเท่าตัวและมีถึง 704 MW ในสิ้นปี.
ปลายปี 2015 มีความจุทั้งหมด 2,500-2,800 MW หรือ 2.5-2.8 GW ประเทศไทยมีกำลังการผลิตพลังงานจากแสงอาทิตย์มากกว่าทุกประเทศในเอเชียตะวันออกเฉียงใต้รวมกัน
ประเทศไทยมีศักยภาพในด้านพลังงานแสงอาทิตย์ โดยเฉพาะทางใต้และเหนือของภาคตะวันออกเฉียงเหนือของจังหวัดอุดรธานี และบางบริเวณพื้นที่ในภาคกลาง ประมาณ 14.3% ของประเทศมีการรับพลังงานแสงอาทิตย์ได้ประมาณ 19-20 MJ/ตารางเมตร/วัน ในขณะที่ 50% ของประเทศได้รับประมาณ 18-19 MJ/ตารางเมตร/วัน ถ้าเป็นในแง่ของศักยภาพ ประเทศไทยยังล้าหลังกว่าประเทศสหรัฐอเมริกา แต่นำหน้าประเทศญี่ปุ่นอยู่
ลพบุรีโซลาร์ที่มีกำลังการผลิต 84 MW สร้างเสร็จสมบูรณ์ในเดือนพฤษภาคม ปี 2013 บริษัทพลังงานแสงอาทิตย์เยอรมณี Conergy เซ็นสัญญากับ Siam Solar Energy เพื่อสร้างแผงโซลาร์ 10.5 MW 3 แผงเพิ่มขึ้นมาจาก 2 แผงที่ยังอยู่ในระหว่างการสร้างตั้งแต่ฤดูใบไม้ร่วงในปี 2012
แบบแผนการซื้อ.
ในปี 2015 คณะกรรมการกำกับกิจการพลังงานแห่งประเทศไทย(ERC) ได้ประกาศแนวปฏิบัติใหม่สำหรับการซื้อไฟฟ้าจาก ground-mounted solar projects ทดแทนแบบแผน “adder” ด้วยแบบแผน “feed-in-tariff”(FiT) แนวปฏิบัติใหม่นี้มุ่งที่จะฟิ้นฟูการลงทุนในโครงการพลังงานทดแทนของประเทศไทยหลังจากเงียบหายไปตั้งแต่ปี 2014 มีมากกว่า 100 โครงการที่มีความจุรวมกว่า 1,000 MW ที่ยังไม่ได้รับการยอมรับภายในเงื่อนไขแบบแผน adder และ feed-in-tariff
สถิติ.
ความจุสะสม – ความจุทั้งหมดของแผงโซล่าเซลล์ที่ติดตั้งแล้วในหน่วยเมกะวัตต์ตั้งแต่ปี 2005
การติดตั้งประจำปี – ความจุของแผงโซล่าเซลล์ที่ติดตั้งแล้วในหน่วยเมกะวัตต์ตั้งแต่ปี 2005
ชนัญญา พงษ์นาค

ชนัญญา พงษ์นาค (ชื่อเล่น รุ้ง) เกิดเมื่อวันที่ 3 กุมภาพันธ์ พ.ศ. 2541เป็นนักแสดงชาวไทยที่กรุงเทพมหานคร
ประวัติ.
ชนัญญา พงษ์นาค (ชื่อเล่น รุ้ง) (เกิดเมื่อวันที่ 3 กุมภาพันธ์ พ.ศ. 2541) เป็นนักแสดงชาวไทยที่กรุงเทพมหานครเขาจบการศึกษามัธยมโรงเรียนสายน้ำผึ้งและในปัจจุบันเธอกำลังศึกษาปริญญาตรีมหาวิทยาลัยหอการค้าไทย
เริ่มเข้าสู่วงการบันเทิง เขาเคยมีผลงานที่ผ่านมาเช่น สุภาพบุรุษชาวดิน, วีรบุรุษกองขยะ, ละครสั้นบ้านของเรา, และร่วมแสดงภาพยนตร์เรื่อง วัยเป้งง นักเลงขาสั้น(2014), เลิฟเฮี้ยว เฟี้ยวต๊อด (2015) เป็นต้นในปัจจุบันเขาลงนามสัญญาเป็นนักแสดงสังกัดสถานีช่อง 7 ในปี 2559 ปัจจุบันรับงานละครเรื่อยมา
การประชุมมหาเอเชียบูรพา

การประชุมมหาเอเชียตะวันออก(大東亜会議 Dai Tōa Kaigi) เป็นการประชุมสุดยอดระดับนานาชาติที่ถูกจัดขึ้นในกรุงโตเกียว ตั้งแต่วันที่ 5 ถึง 6 พฤศจิกายน ค.ศ. 1943 ซึ่งจักรวรรดิญี่ปุ่นได้เป็นเจ้าภาพในฐานะนักการเมืองชั้นนำของสมาชิกต่างๆในวงไพบูลย์ร่วมแห่งมหาเอเชียบูรพา เหตุการณ์นี้ยังได้ถูกเรียกว่า การประชุมโตเกียว
การประชุมครั้งนี้ได้กล่าวถึงประเด็นสำคัญไม่กี่เรื่องในสาระเนื้อหา แต่มีจุดมุ่งหมายตั้งแต่เริ่มต้นคือการโฆษณาชวนเชื่อเพื่อแสดงให้เห็นถึงความมุ่งมั่นของญี่ปุ่นในอุดมการณ์รวมกลุ่มเอเชีย (Pan-Asianism) และได้เน้นบทบาทของตนในฐานะผู้"ปลดปล่อย"ของเอเชียจากลัทธิอาณานิคมจากตะวันตก
ดาบแห่งสตาลินกราด

ดาบแห่งสตาลินกราด เป็นดาบยาวประดับด้วยเพชรพลอยโดยเฉพาะและคำจารึกไว้โดยพระบัญชาของสมเด็จพระเจ้าจอร์จที่ 6 แห่งสหราชอาณาจักรเพื่อเป็นสัญลักษณ์แห่งความเคารพจากประชาชนชาวอังกฤษต่อโซเวียตที่ป้องกันเมืองในช่วงยุทธการที่สตาลินกราด เมื่อวันที่ 29 พฤศจิกายน ค.ศ. 1943 ได้ถูกนำเสนอมอบให้แก่จอมพล โจเซฟ สตาลิน โดยนายกรัฐมนตรีแห่งสหราชอาณาจักร วินสตัน เชอร์ชิล ในพิธีช่วงบ่ายในช่วงการประชุมเตหะรานในการปรากฏตัวของประธานาธิบดีแห่งสหรัฐ แฟรงกลิน ดี. โรสเวลต์ และทหารกองเกียรติยศ
ดาบแห่งสตาลินกราดนำเสนออย่างเป็นทางการในขณะที่ผู้นำทั้งสามสามกำลังพบกันที่สถานทูตโซเวียตในการประชุมกรุงเตหะรานในเดือนพฤศจิกายน 1943 ซึ่งเป็นแผนสุดท้ายสำหรับการวางแผนสำหรับปฏิบัติการโอเวอร์ลอร์ด
หลังจากล่าช้าสามชั่วโมง เหล่าผู้นำและผู้แทนของพวกเขาได้รวมตัวกันในห้องประชุมใหญ่ของสถานทูตโดยมีทหารกองเกียรติยศอังกฤษและโซเวียตซึ่งอยู่ด้านข้างของห้องโถง วินสตัน เชอร์ชิลล์สวมชุดเครื่องแบบทหารรักษาการณ์ของกองทัพอากาศสีฟ้าและวงดุริยางค์กองทัพโซเวียตเล่น "ก็อดเซฟเดอะคิง" และ "แองเตอร์นาซิอองนาล" เชอร์ชิลนำดาบจากพลโทชาวอังกฤษและหันไปหาสตาลินและกล่าวว่า "ฉันได้รับมอบอำนาจให้มอบดาบแห่งเกียรติยศนี้เพื่อเป็นการแสดงความเคารพต่อชาวอังกฤษ" สตาลินจูบที่ฝักและขอบคุณ จากนั้นเขาก็เสนอดาบเพื่อให้โรสเวลต์ดู โรสเวลต์จับใบมีดและยกมันขึ้นมาและกล่าวว่า "แท้จริงแล้วพวกเขามีหัวใจของเหล็ก" 
ในตอนท้ายของพิธีสตาลินส่งดาบมอบให้กับเพื่อนที่เก่าแก่และซื่อสัตย์ที่สุดคนหนึ่งของเขาจอมพล คลีเมนต์ โวโรชีลอฟ เขาได้รับดาบจากสตาลินแต่แล้วโวโรชีลอฟจับดาบผิดด้านทำให้ดาบหลุดจากฝักตกลงบนนิ้วเท้าของสตาลินต่อหน้าสามผู้นำมหาอำนาจ
ลักษณะ.
ดาบแห่งสตาลินกราด มีลักษณะเป็นดาบสองคมสองข้างซึ่งมีความยาวประมาณสี่ฟุตและมีทับทิมแบบทึบเงิน จารึกด้วยกรดในภาษารัสเซียและภาษาอังกฤษอ่านว่า:
"ГРАЖДАНАМ СТАЛИНГРАДА • КРЕПКИМ КАК СТАЛЬ • ОТ КОРОЛЯ ГЕОРГА VI • В ЗНАК ГЛУБОКОГО ВОСХИЩЕНИЯ БРИТАНСКОГО НАРОДА"
เพื่อประชาชนที่หัวใจเข้มแข็งดั่งเหล็กกล้าแห่งสตาลินกราด • ของขวัญจากพระเจ้าจอร์จที่ 6 • ในสัญลักษณ์แห่งความเคารพของประชาชนบริเตน
อิมแพ็คแกรนด์แชมเปียนชิพ

อิมแพ็ค แกรนด์ แชมเปี้ยนชิพ  เป็นเข็มขัดแชมป์เส้นรองของ Impact Wrestling ก่อตั้งขึ้นเมื่อ 2 ตุลาคม ค.ศ. 2016 ในบันทึกเทปรายการศึก Impact Wrestling โดยมาแทนเข็มขัดเส้น TNA King of the Mountain Championship ที่ประกาศรีไทร์โดยประธาน TNA Billy Corgan และได้จัดทัวร์นาเม้นท์ 8 คนเพื่อหาแชมป์คนแรก โดยกำหนดกฎของการชิงแชมป์เส้นนี้ ซึ่งมีความคล้ายกับมวยปล้ำอาชีพในยุโรป ซึ่งการแข่งขันแต่ละครั้งจะประกอบด้วยการจับเวลาสามรอบ โดยมีทีมผู้ตัดสินจะตัดสินผลตามคะแนน ถ้าไม่มีผู้ชนะผ่านการกด หรือ submission ภายในระยะเวลาที่กำหนด
ในรอบทัวร์นาเม้นท์สุดท้าย จักขึ้นในศึก Bound for Glory (2016) ในวันที่ 6 ตุลาคม Aron Rex กลายเป็นแชมป์คนแรก โดยเอาชนะ Eddie Edwards (แทน Drew Galloway ที่ได้รับบาดเจ็บไป)
อิมแพ็ค แกรนด์ แชมเปี้ยนชิพ  เป็นเข็มขัดแชมป์เส้นรองของImpact Wrestling ที่ก่อตั้งขึ้นเมื่อวันที่ 2 ตุลาคม ค.ศ. 2016 ในการบันทึกเทปรายการศึก Impact Wrestling โดยเข็มขัดเส้นนี้ถูกสร้างขึ้นมาเพื่อแทนที่เข็มขัดแชมป์ TNA King of the Mountain Championship ที่ถูกประกาศรีไทร์โดย Billy Corgan ประธานของ TNA ในขณะนั้น
Impact Wrestling ได้จัดทัวร์นาเมนต์ 8 คนขึ้นเพื่อค้นหาแชมป์คนแรกของเข็มขัดเส้นนี้ โดยมีกติกาแบบใหม่ที่ได้รับแรงบันดาลใจจากการแข่งขันมวยปล้ำอาชีพในยุโรป การแข่งขันแต่ละครั้งจะประกอบด้วยการจับเวลา 3 รอบ และใช้ระบบให้คะแนนโดยผู้ตัดสิน หากไม่มีผู้ชนะโดยการกด (pinfall) หรือการทำให้ยอมแพ้ (submission) ภายในเวลาที่กำหนด ผู้ตัดสินจะตัดสินผลแพ้ชนะจากคะแนนที่สะสมในแต่ละรอบ
การแข่งขันรอบชิงชนะเลิศของทัวร์นาเมนต์จัดขึ้นในศึก Bound for Glory ปี 2016 เมื่อวันที่ 6 ตุลาคม โดย Aron Rex กลายเป็นแชมป์คนแรกของเข็มขัดนี้หลังจากเอาชนะ Eddie Edwards ซึ่งเข้ามาแทน Drew Galloway ที่ได้รับบาดเจ็บ
 † Edwards แทน Drew Galloway ที่ได้รับบาดเจ็บไป
สถิติในการครองแชมป์.
As of 06, 2025.
รอลโลแห่งนอร์ม็องดี

รอลโล หรือ กาอาง รอล์ฟ (ภาษานอร์มัน: Rou, #เปลี่ยนทาง , ; ค.ศ. 846 – 930) เป็นชาวไวกิ้งที่กลายเป็นผู้ปกครองคนแรกของนอร์ม็องดี บางครั้งก็ถูกเรียกว่าดยุคที่ 1 แห่งนอร์ม็องดี ชื่อสแกนดิเนเวียของเขาคือ "รอล์ฟ" ที่ถูกขยายเพิ่มว่า กาอาง "รอล์ฟ" เนื่องจากเขามีน้ำหนักตัวมากเกินกว่าที่ม้าโตเต็มวัยจะแบกไหว เขาจึงต้องเดิน (หรือ "gaa" ในภาษาดาโนนอร์วีเจียน) รอลโลปรากฏตัวขึ้นมาในฐานะบุคคลที่โดดเด่นท่ามกลางชาวนอร์ส ที่มีฐานที่มั่นถาวรที่มั่นคงบนผืนแผ่นดินของชาวแฟรงก์ในหุบเขาแม่น้ำเซนล่าง พระเจ้าชาร์ลผู้เรียบง่าย กษัตริย์แห่งเวสต์ฟรังเกีย ยกดินแดนระหว่างปากแม่น้ำเซนกับเมืองรูอ็องในปัจจุบันให้เขา แลกกับการให้รอลโลยินยอมยุติการปล้นทรัพย์และให้การคุ้มกันชาวแฟรงก์จากการรุกรานของชาวไวกิ้งในอนาคต
รอลโลได้รับการบันทึกครั้งแรกในฐานะผู้นำของผู้ตั้งรกรากชาวไวกิ้งกลุ่มดังกล่าวในกฎบัตรของ ค.ศ. 918 และเขาครองตำแหน่งในแคว้นนอร์ม็องดีจนถึง ค.ศ. 928 เป็นอย่างน้อย เขาได้รับการสืบทอดต่อโดยบุตรชาย วิลเลี่ยมผู้ดาบยาว ในดัชชีนอร์ม็องดีที่เขาก่อตั้ง ลูกหลานของรอลโลกับผู้ติดตามกลายเป็นที่รู้จักในชื่อชาวนอร์มัน หลังการพิชิตอังกฤษของชาวนอร์มันกับการพิชิตอิตาลีใต้และซิซิลีในสองศตวรรษที่ตามมา ลูกหลานของเขาขึ้นปกครองอังกฤษยุคนอร์มัน (ตระกูลนอร์ม็องดี), ราชอาณาจักรซิซิลี (กษัตริย์แห่งซิซิลี) เช่นเดียวกับราชรัฐอันติอ็อค ตั้งแต่คริสตศตวรรษที่ 10 จนถึงคริสตศตวรรษที่ 12 ทิ้งมรดกตกทอดที่คงอยู่ยืนยาวในด้านพัฒนาการทางประวัติศาสตร์ไว้ให้ยุโรปและตะวันออกใกล้
การเริ่มต้นของนอร์ม็องดี.
ใน ค.ศ. 918 พระเจ้าชาร์ลกับรอลโลเจอกันที่ชายแดนของวิกซ็องกับรูมัวซ์ รูมัวซ์เป็นชื่อในตอนนั้นของมณฑลที่มีรูอ็องเป็นเมืองหลวง ในกฎบัตรกษัตริย์ยืนยันสิทธิ์ของรอลโลในเมืองรูอ็อง พระองค์ยังมอบอาณาเขตทางตะวันตกของชายแดนของบริตทานีทั้งหมดให้แก่เขา ใน ค.ศ. 924 นอร์ม็องดีเติบโตขึ้นเป็นราชรัฐ ในช่วงเวลานี้เองที่เขาได้บายูซ์กับเมนมา รอลโลปรากฏในจดหมายเหตุหลายแห่ง เขาต่อสู้แย่งชิงปราสาทอูกับพระเจ้าราอูล เขายังให้ความช่วยเหลือพระเจ้าชาร์ลผู้เรียบง่ายในการต่อสู้กับแอร์แบต์ที่ 2 แห่งแวร์ม็องดัวซ์ รอลโลตายราว ค.ศ. 928 เขาถูกสืบทอดต่อโดยบุตรชาย วิลเลี่ยมผู้ดาบยาว
ครอบครัว.
รอลโลแต่งงานครั้งแรกกับโปปป้า ทั้งคู่มีบุตรด้วยกัน คือ
เขาแต่งงานครั้งต่อมากับจิเซลา พระธิดาของพระเจ้าชาร์ลที่ 3 ผู้เรียบง่าย กษัตริย์แห่งฝรั่งเศส ทั้งคู่ไม่มีบุตรด้วยกัน
เดวิด อิสตัน

เดวิด อิสตัน
เดวิด อิสตัน (24 มิถุนายน ค.ศ. 1917 – 19 กรกฎาคม ค.ศ. 2014) เกิดที่เมืองโทรอนโต ประเทศแคนาดา เป็นนักรัฐศาสตร์ชาวอเมริกัน เป็นศาสตราจารย์ สาขารัฐศาสตร์ แห่งมหาวิทยาลัยชิคาโก
เป็นหัวแถวของนักพฤติกรรมศาสตร์ และนักหลังพฤติกรรมศาสตร์ ในการอธิบายเกี่ยวกับรัฐศาสตร์ ระหว่างปี ค.ศ. 1950–1970 เดวิด อีสตันได้รับการนิยมเป็นอย่างกว้างในการใช้นิยามการเมืองในการจัดสรรอำนาจของสังคม เขามีชื่อเสียงจากการคิดค้นทฤษฎีระบบเพื่อศึกษารัฐศาสตร์ วิเคราะห์นโยบาย
อาเธอร์ เบนท์ลี่ย์

อาเธอร์ เบนท์ลี่ย์
อาเธอร์ เบนท์ลี่ย์ (16 ตุลาคม ค.ศ. 1870 – 21 พฤษภาคม ค.ศ. 1957) เป็นนักรัฐศาสตร์และนักนักปรัชญา ซึ่งทำงานในสาขาญาณวิทยา ตรรกศาสตร์ ภาษาศาสตร์ และมีส่วนร่วมในการพัฒนาระเบียบวิจัยพฤติกรรมศาสตร์ของรัฐศาสตร์ เขาได้รับปริญญาตรีสาขาศิลปศาสตร์ในปี ค.ศ. 1892 และปริญญาเอกในปี ค.ศ. 1895ที่มหาวิทยาลัยจอนส์ฮอปกินส์[1][1][1]
แฮโรลด์ ลาสเวลล์

แฮโรลด์ ลาสเวลล์
แฮโรลด์ ลาสเวลล์ (13 กุมภาพันธ์ ค.ศ. 1902 – 18 ธันวาคม ค.ศ. 1978) เป็นนักรัฐศาสตร์ชั้นนำชาวอเมริกัน เป็นนักศึกษาปริญญาเอกแห่งมหาวิทยาลัยชิคาโก และเป็นศาสตราจารย์กฎหมายแห่งมหาวิทยาลัยเยล เป็นประธานสมาคมรัฐศาสตร์ (APSA)
วิลเลียมดาบยาว

วิลเลี่ยมผู้ดาบยาว (, , ภาษานอร์สโบราณ: Vilhjálmr Langaspjót; ค.ศ. 893 – 17 ธันวาคม ค.ศ. 942) เป็นผู้ปกครองคนที่สองของนอร์ม็องดี ตั้งแต่ ค.ศ. 927 จนถูกลอบสังหารใน ค.ศ. 942
ชีวิตช่วงแรก.
วิลเลี่ยมเป็นบุตรชายของชาวไวกิ้ง รอลโล กับภรรยาชาวคริสเตียน โปปป้าแห่งบายูซ์ เขาเกิดในต่างประเทศ อาจจะในอังกฤษ มารดาของเขามาจากตระกูลขุนนางชาวแฟรงก์ วิลเลี่ยมได้รับการทำพิธีศีลล้างบาปเป็นชาวคริสเตียนอาจจะในเวลาเดียวกับบิดา ฉายาของวิลเลี่ยม ผู้ดาบยาว อาจได้มาในช่วงการต่อสู้ใน ค.ศ. 924-925 บริเวณบูเวส์, ปงธิว และอาเมียง
ดยุคแห่งนอร์ม็องดี.
วิลเลี่ยมสืบทอดต่อจากบิดาเป็นผู้นำใน ค.ศ. 927 ช่วงแรกๆ ที่ครองตำแหน่ง เขาเผชิญหน้ากับการก่อกบฏของชาวนอร์มันกลุ่มอื่นที่ไม่คิดว่าเขาเหมาะสมที่จะเป็นผู้นำของตน ผู้นำของการกบฏครั้งนี้คือริยูฟแห่งอีฟโรซ์ ในเวลาเดียวกัน วิลเลี่ยมส่งภรรยา สโปรต้า ไปเฟค็อมป์ที่บุตรชายของทั้งคู่ ริชาร์ด เกิด
ใน ค.ศ. 933 วิลเลี่ยมที่ 1 ผู้ดาบยาวปฏิญาณความจงรักภักดีต่อพระเจ้าราอูล กษัตริย์แห่งฟรังเกียตะวันตก แลกกับการที่พระเจ้าราอูลมอบการเป็นผู้นำเหนือดินแดนมากมายของชาวเบรตันที่รวมถึงแอฟร็องช์และโคต็องแต็งให้เขา แต่ชาวเบรตันต่อสู้เพื่อรักษาดินแดนเหล่านั้นไว้ พวกเขามีอลันที่ 2 ดยุคแห่งบริตทานีกับเคานต์เบเรนเกร์แห่งแร็นน์เป็นผู้นำ มันจบลงอย่างรวดเร็วด้วยการหนีไปอังกฤษของอลันและการทำเงื่อนไขมิตรภาพกับชาวนอร์มันของเบเรนเกร์ ใน ค.ศ. 935 วิลเลี่ยมจัดการการแต่งงานระหว่างน้องสาวของตน อาเดลา กับวิลเลี่ยม เคานต์แห่งปัวตู ด้วยการเห็นดีเห็นงามของยูกผู้ยิ่งใหญ่ ในเวลาเดียวกัน วิลเลี่ยมแต่งงานกับลุตการ์ด บุตรสาวของเคานต์แอร์แบต์ที่ 2 แห่งแวร์ม็องดัวซ์ สินสอดที่เธอมอบให้วิลเลี่ยมคือที่ดินของล็องเกอวีลล์, ครูเดรอ และอีลีเยร์ ลีฟเวค
วิลเลี่ยมผู้ดาบยาวโจมตีฟลานเดอส์ใน ค.ศ. 939 และอาร์นูล์ฟที่ 1 เคานต์แห่งฟลานเดอส์กับพระเจ้าหลุยส์ที่ 4 แห่งฝรั่งเศส โจมตีนอร์ม็องดีเพราะเรื่องนี้ อาร์นูล์ฟยึดปราสาทแห่งมงเทรยล์-ซูร์-แมร์เพื่อปราบแอร์ลวน เคานต์แห่งปงธิว แอร์ลวนช่วยวิลเลี่ยมผู้ดาบยาวเอาปราสาทคืนมา วิลเลี่ยมถูกตัดขาดจากศาสนาจากการโจมตีและทำลายดินแดนที่เป็นของอาร์นูล์ฟ วิลเลี่ยมสาบานความจงรักภักดีต่อพระเจ้าหลุยส์ที่ 4 ในตอนที่ทั้งสองเจอกันใน ค.ศ. 940 แลกกับการที่เขาได้รับการยืนยันสิทธิ์ในดินแดนที่ถูกมอบให้กับบิดาของเขา รอลโล เกือบสามปีต่อมา ในวันที่ 17 ธันวาคม ค.ศ. 942 ที่พิกกินญีบนแม่น้ำซอมม์ วิลเลี่ยมผู้ดาบยาวถูกโจมตีและถูกสังหารโดยผู้ติดตามของอาร์นูล์ฟขณะกำลังทำการประชุมร่วมกันทางสันติภาพเพื่อแก้ไขข้อขัดแย้งของทั้งคู่
ครอบครัว.
วิลเลี่ยมมีบุตรชายหนึ่งคนกับสโปรต้า
วิลเลี่ยมแต่งงานครั้งที่สองกับลุตการ์ด บุตรสาวของแอร์แบต์ที่ 2 เคานต์แห่งแวร์ม็องดัวซ์ ทั้งคู่ไม่มีบุตรด้วยกัน
รีชาร์ที่ 1 แห่งนอร์ม็องดี

ริชาร์ดที่ 1 (28 สิงหาคม ค.ศ. 932 – 20 พฤศจิกายน ค.ศ. 996) หรือ ริชาร์ดผู้ไม่กลัวใคร (, ภาษานอร์สโบราณ: Jarl Richart) เป็นเคานต์แห่งรูอ็องหรือยาร์ลแห่งรูอ็องตั้งแต่ ค.ศ. 942 จนถึง ค.ศ. 996 ริชาร์ดทำให้นอร์ม็องดีเข้าสู่สังคมศักดินาที่เขาเป็นเจ้าของที่ดินทั้งหมด ผู้ติดตามของเขาครองดินแดนที่ได้รับจากการจงรักภักดีต่อเขา เขาทำให้นอร์ม็องดีมีอำนาจแข็งแกร่งขึ้นมาในฝรั่งเศสตะวันตก
ชีวิตช่วงแรก.
ริชาร์ดเป็นบุตรชายของวิลเลียมดาบยาว พร็องเซป หรือผู้ปกครองแห่งนอร์ม็องดี มารดาของเขาชื่อสโปรต้า เธอเป็นนักโทษชาวเบรตันที่ถูกจับกุมตัวในสงครามที่ต่อมาวิลเลี่ยมแต่งงานด้วย เล่ากันว่าวิลเลี่ยมผู้ดาบยาวมีบุตรชายหลังสมรภูมิกับริยูฟและกบฏชาวไวกิ้งคนอื่นๆ แต่เขาเก็บเรื่องนี้ไว้เป็นความลับจนกระทั่งสองสามปีต่อมา ในตอนที่เขาเจอกับบุตรชายครั้งแรก เขาจูบบุตรชาย และตั้งบุตรชายเป็นทายาทในนอร์ม็องดี จากนั้นวิลเลี่ยมส่งริชาร์ดไปรับการดูแลในบายูซ์
ในตอนที่บิดาของเขาตาย ริชาร์อายุเพียง 10 ปี (เขาเกิดใน ค.ศ. 933) พระเจ้าหลุยส์ที่ 4 แห่งฝรั่งเศสตัดสินใจควบคุมดูแลนอร์ม็องดีด้วยตนเอง กษัตริย์ให้ดยุคน้อยอยู่ในการดูแลของเคานต์แห่งปงธิว จากนั้นพระองค์มอบดินแดนในนอร์ม็องดีล่างให้แก่ยูกผู้ยิ่งใหญ่ พระเจ้าหลุยส์จับริชาร์ดเป็นนักโทษที่เลิน ด้วยความกลัวว่ากษัตริย์จะทำร้ายเด็กน้อย อูสมงด์ เดอ ซงต์วีลล์, แบร์นาร์ด เดอ ซอนลีส (ที่เป็นสหายของปู่ของริชาร์ด รอลโล), อีโว เดอ เบลเลส์ม และแบร์นาร์ดผู้เป็นชาวเดนปล่อยริชาร์ดเป็นอิสระ
ดยุคแห่งนอร์ม็องดี.
ใน ค.ศ. 946 ริชาร์ดตกลงอยู่ในความคุ้มครองของยูก เคานต์แห่งปารีส จากนั้นเขาผูกมิตรกับเหล่าผู้นำชาวนอร์มันและชาวไวกิ้ง พวกเขาร่วมกันผลักดันพระเจ้าหลุยส์ออกจากรูอ็องและยึดนอร์ม็องดีกลับคืนมาใน ค.ศ. 947 ใน ค.ศ. 962 ธีโอบาลที่ 1 เคานต์แห่งบลัวส์โจมตีรูอ็อง แต่กองทัพของริชาร์ดปราบพวกเขาได้ พระเจ้าโลแธร์ กษัตริย์แห่งฟรังเกียตะวันตกก้าวเข้ามายับยั้งการทำสงครามเพิ่มระหว่างทั้งคู่ ในช่วงของการครองตำแหน่งที่เหลือ ริชาร์ดเลือกที่จะไม่ทำให้นอร์ม็องดีใหญ่ขึ้น แต่เขาทำให้นอร์ม็องดีแข็งแกร่งขึ้นแทน
ริชาร์ดใช้การแต่งงานในการสร้างพันธมิตรที่แข็งแกร่ง การแต่งงานกับเอ็มมาทำให้เขาได้สายสัมพันธ์กับตระกูลกาเปต์มา ภรรยาของเขากุนนอร์มาจากกลุ่มไวกิ้งฝั่งตรงข้ามในโคต็องแต็ง การแต่งงานกับเธอทำให้เขาได้การสนับสนุนจากครอบครัวของเธอ พี่น้องหญิงของเขาแต่งงานกับผู้ติดตามที่ภักดีหลายคนของริชาร์ด ลูกๆ ผู้หญิงของริชาร์ดยังสร้างพันธมิตรด้วยการแต่งงานที่แสนมีค่ากับเคานต์ที่มีอำนาจและกษัตริย์แห่งอังกฤษ ริชาร์ดยังทำให้โบสถ์และอารามใหญ่ๆ อยู่ฝั่งเดียวกับเขา ช่วงเวลาที่ครองตำแหน่งของเขาโดดเด่นด้วยการเป็นยุคแห่งสันติภาพและความสงบสุขที่ยาวนาน ริชาร์ดตายที่เฟค็อมป์ นอร์ม็องดี เมื่อวันที่ 20 พฤศจิกายน ค.ศ. 996
การแต่งงาน.
ริชาร์ดแต่งงานครั้งแรก (ค.ศ. 960) กับเอ็มมา บุตรสาวของยูกผู้ยิ่งใหญ่แห่งฝรั่งเศส ทั้งคู่สัญญากันตั้งแต่ยังเด็ก เธอตายหลังวันที่ 19 มีนาคม ค.ศ. 968 ก่อนที่ทั้งคู่จะได้มีบุตรด้วยกัน
ริชาร์ดมีบุตรกับอนุภรรยา กุนนอรา ที่ต่อมาริชาร์ดแต่งงานกับเธอเพื่อให้บุตรของทั้งคู่ถูกต้องตามกฎหมาย
ลูกนอกสมรส.
เป็นที่รู้กันว่าริชาร์ดมีอนุภรรยาหลายคนและมีหลายคนที่เขามีลูกด้วย ลูกๆ ที่เป็นที่รู้จัก คือ
บีป

บีป  หรือฮีปสองแม่  เป็นโครงสร้างข้อมูลซึ่งบัพปกติมีสองบัพแม่ และสองบัพลูก ซึ่งต่างจากฮีปตรงที่สามารถค้นหาแบบซับลีเนียร์ (sublinear) ได้
Beap หรือ heapแบบสองฝ่ายเป็นโครงสร้างข้อมูลที่โหนดมี  two parents (ยกเว้นกรณีที่เป็นคนแรกหรือคนสุดท้ายในระดับ) และ two children   (เว้นแต่จะอยู่ในระดับสุดท้าย) ไม่เหมือนสแต็คบีทจะช่วยให้สามารถค้นหา sublinear ได้  beap ถูกนำโดยเอียนมันโรและเฮนดรา  Suwanda โครงสร้างข้อมูลที่เกี่ยวข้องเป็นฉาก
รหัสวีฌแนร์

รหัสวีฌแนร์  คือ อัลกอริทึมที่ใช้เข้ารหัสข้อความที่เป็นตัวอักษร ใช้รูปแบบง่ายๆของการทดแทนเป็นตัวเลขใด ๆ เป็นการเลื่อนตำแหน่งอักษรตามสูตรคำนวณที่กำหนดขึ้นมาเรียกว่า rectula tabula, Vigenère square หรือ Vigenère table
ตารางจะประกอบด้วยตัวอักษรที่เขียนออกมา 26 ครั้งในแต่ละแถว โดยแต่ละตัวจะเลื่อนไปทางซ้ายเมื่อเทียบกับตัวอักษรก่อนหน้าไปเรื่อย ๆ เท่าที่เป็นไปได้
แนวคิด.
ขั้นตอนวิธีของเบล Vigenère Cipher นั้นมีแนวคิดดังนี้
การเข้ารหัสลับ 
P คือ plaintext หรือข้อความธรรมดา และ K คือ key จะได้
Ei = (Pi + Ki) mod 26
การถอดรหัส 
Di = (Ei - Ki + 26) mod 26
ตัวอย่าง 
Plaintext : ATTACKATDAWN
Key : LEMONLEMONLE
Ciphertext : LXFOPVEFRNHR
เดวิด ทรูแมน

เดวิด ทรูแมน
เดวิด ทรูแมน (1 มิถุนายน ค.ศ. 1913 – 28 สิงหาคม ค.ศ. 2003) เป็นนักวิชาการชาวอเมริกัน ทรูแมนเกิดที่รัฐอิลลินอย จบการศึกษาปริญญาเอกที่มหาวิทยาลัยชิคาโก ผลงานที่โดดเด่นเกี่ยวกับรัฐศาสตร์คือ ผลงานทฤษฎีการเมืองพหุนิยม
จังหวัดบีลีรัน

จังหวัดบีลีรัน (เซบัวโน: Lalawigan sa Biliran; วาไร: "Probinsya han Biliran") เป็นจังหวัดเกาะในเขตซีลางังคาบีซายาอัน ประเทศฟิลิปปินส์ และเป็นหนึ่งในจังหวัดที่เล็กและใหม่ที่สุดของประเทศ ก่อนหน้านี้เคยเป็นส่วนหนึ่งของจังหวัดเลเต และถูกจัดตั้งเป็นจังหวัดใหม่ในปี ค.ศ. 1992
บีลีรันอยู่ห่างจากเกาะเลเตไปทางทิศเหนือประมาณหนึ่งกิโลเมตร โดยมีสะพานเชื่อมต่อ เมืองศูนย์กลางของจังหวัดคือนาบาล ซึ่งอยู่ริมชายฝั่งด้านทิศตะวันตกของเกาะ
มูเรียล อเก็ด

มูเรียล อเก็ด (9 พฤศจิกายน ค.ศ. 1883 – 21 มีนาคม ค.ศ. 1955) เป็นนักแสดงหญิงชาวอังกฤษเกิดที่เมืองบิงเล่ ประเทศอังกฤษ เริ่มแสดงภาพยนตร์ครั้งแรกในปี ค.ศ. 1922
ผลงาน.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
มาร์เกริต อลลัน

มาร์เกริต อลลัน (เกิด 30 สิงหาคม ค.ศ. 1909 ที่เซนต์ปีเตอร์สเบิร์ก เสียชีวิต 29 มกราคม ค.ศ. 1994 ที่บาร์กเชอร์ สหราชอาณาจักร) เป็นนักแสดงหญิงลูกครึ่งรัสเซียอังกฤษ
แหล่งข้อมูลอื่น.
 ที่อินเทอร์เน็ตมูวีเดตาเบส
โรงเรียนมัธยมทันว็อน

โรงเรียนมัธยมทันว็อน (ฮันจา: 檀園高等學校) เป็นโรงเรียนรัฐบาลระดับมัธยมปลาย สังกัดสำนักงานการศึกษาจังหวัดคย็องกี ซึ่งตั้งอยู่ในเขตดันว็อน เมืองอันซัน ประเทศเกาหลีใต้
โรงเรียนก่อตั้งขึ้นในปี ค.ศ. 2005 โดยความร่วมมือของหมู่บ้านไร้พรมแดน (국경없는마을) ซึ่งเป็นองค์การนอกภาครัฐในปี ค.ศ. 2006 และ 2007 จัดตั้งขึ้นตามโครงการพัฒนาความหลากหลายทางวัฒนธรรมของกระทรวงวัฒนธรรม กีฬา และการท่องเที่ยวแห่งเกาหลีใต้ คำขวัญคือ "การเป็นผู้รู้จักตนเอง" ในเดือนพฤษภาคม ค.ศ. 2013 มีนักเรียนทั้งหมด 1,542 คน
เหตุการณ์.
เมื่อวันที่ 16 เมษายน ค.ศ. 2014 เรือข้ามฟากเกาหลีใต้ เอ็มวี เซว็อล ประสบเหตุพลิกคว่ำ ระหว่างบรรทุกผู้โดยสาร 475 คน จากเมืองอินช็อนไปยังเกาะเชจู ทำให้มีผู้เสียชีวิต 304 ราย ซึ่งส่วนใหญ่เป็นนักเรียนและอาจารย์ของโรงเรียน
โรงเรียนถูกปิดไปจนถึงวันที่ 24 เมษายน และกลับมาเปิดเรียนอีกครั้งสำหรับนักเรียนที่รอดชีวิต ซึ่งมีจำนวนเพียง 75 คนเท่านั้น ริบบินสีเหลืองถูกผูกติดกับประตูทางเข้าโรงเรียน มีดอกไม้จำนวนมากถูกนำมาวางไว้ และข้อความไว้อาลัยและให้กำลังใจประดับประดาตลอดทางเข้าโรงเรียน อนุสรณ์ชั่วคราวตั้งอยู่ในโรงยิมบาสเกตบอลของโรงเรียน บริเวณใกล้ ๆ มีชั้นวางดอกไม้จัดไว้สำหรับวางรูปและป้ายชื่อ รวมถึงรูปถ่ายของผู้เสียชีวิตและสูญหายในเหตุการณ์ครั้งนี้
ต่อมารองผู้อำนวยการของโรงเรียน คัง มิน-กยู ผู้รอดชีวิตจากเหตุเรือเฟอร์รี่ ฆ่าตัวตายหลังจากเกิดเหตุไม่ถึงสัปดาห์
ราดอวาน ชูร์ชิช

ราดอวาน ชูร์ชิช (เกิด 10 มกราคม ค.ศ. 1972) เป็นผู้จัดการทีม หัวหน้าผู้ฝึกสอนและอดีตนักฟุตบอลชาวเซอร์เบียในตำแหน่งกองหน้า เคยคุมสโมสรฟุตบอลเอสซีจี เมืองทอง ยูไนเต็ด และทีมชาติเซอร์เบีย
ประวัติการจัดการทีม.
เอสซีจี เมืองทอง ยูไนเต็ด.
ในวันที่ 29 เมษายน ค.ศ. 2018 ชูร์ชิชได้เข้ารับตำแหน่งหัวหน้าผู้ฝึกสอนของเอสซีจี เมืองทอง ยูไนเต็ด แทนที่ของธชตวัน ศรีปาน ที่ลาออกไปก่อนหน้านี้ ต่อมาในวันที่ 4 พฤษภาคม ค.ศ. 2018 ชูร์ชิชประเดิมคุมทีมนัดแรกในเกมไทยลีกนัดที่เมืองทองบุกไปแพ้บุรีรัมย์ ยูไนเต็ด ที่ช้างอารีนา 0–4 ต่อมาในวันที่ 13 พฤษภาคม ค.ศ. 2018 ชูร์ชิชคุมทีมชนะนัดแรกในลีกนัดที่เมืองทองเปิดบ้านเอาชนะชัยนาท ฮอร์นบิล ไปได้ 2–0 ก่อนที่จะชนะรวดในอีก 5 นัดถัดมา
ในวันที่ 11 กรกฎาคม ค.ศ. 2018 โตโยต้า ลีกคัพ รอบ 16 ทีมสุดท้าย ชูร์ชิชคุมเมืองทองบุกไปแพ้ชลบุรี 1–5 ทำให้สิ้นสุดเส้นทางในลีกคัพแต่เพียงเท่านี้
ในวันที่ 25 กรกฎาคม ค.ศ. 2018 ช้าง เอฟเอคัพ รอบ 16 ทีมสุดท้าย ชูร์ชิชคุมเมืองทองบุกไปเสมอเชียงราย ยูไนเต็ด 0–0 ก่อนแพ้จุดโทษ 4–5 ทำให้สิ้นสุดเส้นทางในเอฟเอคัพแต่เพียงเท่านี้
ในวันที่ 5 ตุลาคม ค.ศ. 2018 ชูร์ชิชได้แยกทางกับสโมสร เนื่องจากทำผลงานได้ไม่ตามเป้าหมาย
สเวน ออตเก

สเวน ออตเก (Sven Ottke) นักมวยสากลชาวเยอรมัน เกิดเมื่อ 3 มิถุนายน พ.ศ. 2510 ที่เบอร์ลิน
ประวัติ.
ออตเกเริ่มต้นจากการชกมวยสากลสมัครเล่น และได้แชมป์ประเทศเยอรมันตั้งแต่อายุ 18 ปี และได้ติดทีมชาติเข้าแข่งขันมวยสากลสมัครเล่นชิงแชมป์โลกเมื่อ พ.ศ. 2532 ได้เหรียญทองแดง และเคยได้เหรียญทองมวยสากลสมัครเล่นชิงแชมป์ยุโรปเมื่อ พ.ศ. 2534 และ 2539 ออตเกยังติดทีมชาติเข้าแข่งขันกีฬาโอลิมปิก 3 ครั้ง คือ กีฬาโอลิมปิกที่โซล พ.ศ. 2531 บาร์เซโลนา พ.ศ. 2535 และแอตแลนตา พ.ศ. 2539 แต่ไม่ได้รับเหรียญรางวัล
อ็อตเกเริ่มชกมวยสากลอาชีพเมื่อ 22 มีนาคม พ.ศ. 2540 ชนะคะแนน อีริก เดวิช จากนั้นขึ้นชกชนะรวดจนได้ครองแชมป์มวยสากลประเทศเยอรมันรุ่นไลท์เฮฟวีเวท เมื่อ 13 ธันวาคม พ.ศ. 2540 ชนะคะแนน อาลี ไซดี ได้แชมป์มาครอง ต่อมา ได้ครองแชมป์เงารุ่นไลท์เฮฟวีเวท WBC เมื่อ 30 พฤษภาคม พ.ศ. 2541 ชนะคะแนน แอสเมียร์ วอลโนวิค จากนั้น ขึ้นชิงแชมป์โลกรุ่นซูเปอร์มิดเดิลเวท IBF เมื่อ 24 ตุลาคม พ.ศ. 2541 ชนะคะแนน ชาร์ลส์ บริวเวอร์ ได้แชมป์โลกมาครอง จากนั้น อ็อตเกป้องกันแชมป์โลกรุ่นนี้ได้ต่อเนื่องถึง 21 ครั้ง และยังได้ครองแชมป์โลกรุ่นเดียวกันนี้ของ WBA ด้วย ใน พ.ศ. 2546 อ็อตเกได้ประกาศสละแชมป์โลกทั้งสองสถาบันใน พ.ศ. 2547 และแขวนนวมไปอย่างยิงใหญ่ในฐานะแชมป์โลกผู้ไม่เคยแพ้ใคร
พื้นที่ความมั่นคงร่วม

พื้นที่ความมั่นคงร่วม (JSA) เป็นสถานที่เดียวของเขตปลอดทหารเกาหลี และเป็นที่กองกำลังทหารเกาหลีเหนือและเกาหลีใต้ยืนมองตาต่อตากัน ในบางครั้งสถานที่นี้ถูกเรียกว่า หมู่บ้านพักรบ แห่งพันมุนจ็อม (ไม่ก็ หมู่บ้านพักรบ; หรือเรียกว่า พันมุนจ็อม) ตามสื่อต่าง ๆ และรายงานทหารอีกมากมาย
เจเอสเอจะถูกใช้ในการทูตหรือการเจรจาของฝั่งเกาหลีเหนือและเกาหลีใต้ จนถึงเดือนมีนาคม พ.ศ. 2534 ประเทศเกาหลีเหนือขอใช้ในการเจรจากับกองกำลังสหประชาชาติ (UNC)
องค์ประกอบร่างกาย

ในด้านสมรรถภาพทางกาย องค์ประกอบร่างกาย  ใช้อธิบายร้อยละของไขมัน กระดูก น้ำและกล้ามเนื้อในร่างกายมนุษย์ เนื่องจากเนื้อเยื่อกล้ามเนื้อกินพื้นที่ในร่างกายมากกว่าเนื้อเยื่อไขมัน องค์ประกอบร่างกายและน้ำหนักเป็นตัวกำหนดส่วนที่ไม่ใช่ไขมันของร่างกาย (leanness) คนสองคนซึ่งเป็นเพศเดียวกันและมีน้ำหนักตัวเท่านั้นอาจดูต่างกันสิ้นเชิงเพราะมีองค์ประกอบร่างกายต่างกัน
ความหนาแน่นของร่างกาย.
การประมาณค่าองค์ประกอบร่างกายที่แม่นยำที่สุดมาจากความหนาแน่นของร่างกายด้วยวิธีเข้าสมการความหนาแน่นเศษส่วน ซึ่งระบุว่าความหนาแน่นรวมของสารผสมที่มีสสารมากกว่าหนึ่งชนิด (ที่มีความหนาแน่นต่างกัน) สามารถคำนวณได้จากสัดส่วนและความหนาแน่นของสสารองค์ประกอบที่ทราบแต่ละชนิด สำหรับการหาค่าอค์ประกอบร่างกายมักสันนิษฐานว่าประกอบด้วยสี่สสารพื้นฐาน ("แบบจำลองสี่ส่วน") โดยมีสมการรูปทั่วไปดังนี้
<math>1/Db = w/Dw + f/Df + p/Dp + m/Dm</math>#เปลี่ยนทาง 
โดยที่ <math>Db</math> = ความหนาแน่นของร่างกายรวม, <math>w</math> = สัดส่วนของน้ำ, <math>f</math> = สัดส่วนของไขมัน, <math>p</math> = สัดส่วนของโปรตีน, <math>m</math> = สัดส่วนของแร่ธาตุ, <math>Dw</math> = ความหนาแน่นของน้ำ, <math>Df</math> = ความหนาแน่นของไขมัน, <math>Dp</math> = ความหนาแน่นของโปรตีน, <math>Dm</math> = ความหนาแน่นของแร่ธาตุ
ในสิ่งแวดล้อมห้องปฏิบัติการวิจัย ความหนาแน่นรวมของร่างกาย (Db) คำนวณได้จากมวลและปริมาตร (Db = มวล/ปริมาตร) สามารถหามวลของร่างกายได้โดยชั่งน้ำหนักของบุคคลบนตราชั่งง่าย ๆ ปริมาตรของร่างกายหาได้ง่ายที่สุดและแม่นยำที่สุดโดยการให้บุคคลจุ่มตัวลงในน้ำทั้งตัวและคำนวณปริมาตรของน้ำจากน้ำหนักของน้ำที่ถูกแทนที่ (โดย "การชั่งน้ำหนักใต้น้ำ") สัดส่วนของน้ำ โปรตีนและแร่ธาตุในร่างกายหาได้จากการทดสอบทางเคมีและการวัดทางรังสี (radiometric) ความหนาแน่นของน้ำ ไขมัน โปรตีนและแร่ธาตุสามารถวัดหรือกะประมาณเอาก็ได้ แล้วจัดเรียงสมการใหม่เพื่อแก้หาสัดส่วนของไขมัน (f) จากค่าอื่น
วันรวมชาติ

วันรวมชาติ  วันชัย  วันปลดปล่อย  หรือที่ใช้ชื่ออย่างเป็นทางการว่าวันปลดปล่อยภาคใต้เพื่อรวมชาติ  เป็นวันหยุดนักขัตฤกษ์ของเวียดนามเพื่อเป็นที่ระลึกถึงเหตุการ์ณที่เวียดกงและกองทัพของประเทศเวียดนามเหนือได้เข้าบุกยึดกรุงไซ่ง่อนของเวียดนามใต้ในวันที่ 30 เมษายน พ.ศ. 2518 อันเป็นการสิ้นสุดสงครามเวียดนาม
การเริ่มต้นการรวมชาติเกิดจากการเลือกตั้งระดับชาติสำหรับการรวมชาติเมือวันที่ 2 กรกฎาคม พ.ศ. 2519 เมือรัฐบาลปฏิวัติชั่วคราวสาธารณรัฐเวียดนามใต้และประเทศเวียดนามเหนือรวมเป็นประเทศเวียดนาม
ชาวเวียดนามที่อยู่ต่างประเทศเรียกวันนี้ว่าการเสียกรุงไซ่ง่อนหรือเมษาทมิฬ" (Tháng Tư Đen) ", "วันอัปยศแห่งชาติ (Ngày Quốc Nhục) " หรือ "วันแห่งความขุ่นเคืองของชาติ (Ngày Quốc Hận) " นี่เป็นวันที่ระลึกของชาวเวียดนามที่ถูกเนรเทศหรือผู้ที่ได้รับผลกระทบจนทำให้เกิดการพลัดถิ่น
กลุ่มเอราวัณ

บริษัท ดิ เอราวัณ กรุ๊ป จำกัด (มหาชน) (ชื่อเดิม บริษัท อัมรินทร์ พลาซ่า จำกัด (มหาชน)) ก่อตั้งขึ้นเมื่อวันที่ 29 ธันวาคม พ.ศ. 2525 จดทะเบียนในตลาดหลักทรัพย์แห่งประเทศไทย 26 สิงหาคม พ.ศ. 2531 ในหมวดท่องเที่ยวและสันทนาการ ต่อมาจดทะเบียนแปลงสภาพเป็นบริษัทมหาชนจำกัด เมื่อวันที่ 1 มิถุนายน พ.ศ. 2537 เป็นบริษัทแห่งหนึ่งของไทย ดำเนินธุรกิจค้าปลีก บริหารโรงแรม และพัฒนาอสังหาริมทรัพย์
ทางด่วนลูซอนเหนือ

ทางด่วนลูซอนเหนือ (NLE หรือ NLEx) เดิมรู้จักในชื่อ ถนนเลี่ยงเหนือ (North Diversion Road) และ ทางด่วนเหนือมะนิลา (Manila North Expressway หรือ MNEX) เป็นทางด่วนที่จำกัดการเข้าถึงและเก็บค่าผ่านทางขนาด 4 ถึง 8 ช่องจราจร เชื่อมต่อจากเมโทรมะนิลาไปยังจังหวัดในภูมิภาคลูซอนกลาง หรือเขตกิตนางลูโซนในประเทศฟิลิปปินส์ เป็นส่วนหนึ่งของทางด่วนหมายเลข 1 (E1) ของโครงข่ายทางด่วนในประเทศฟิลิปปินส์ และถนนรัศมีหมายเลข 8 (R-8) ของโครงข่ายถนนสายหลักของเมโทรมะนิลา โดยการก่อสร้างทางด่วนลูซอนเหนืออยู่ในยุค 1960 รวมระยะทางในส่วนที่เป็นทางด่วน 84 กิโลเมตร
ทางด่วนสายนี้เริ่มต้นที่เกซอนซิตี ในเมโทรมะนิลา ผ่านจังหวัดบูลาคันและจังหวัดปัมปังกาในลูซอนกลาง และสิ้นสุดที่มาบาลากัต ซึ่งเชื่อมต่อกับทางหลวงที่มีเส้นทางต่อไปยังลูซอนเหนือ ทางด่วนลูซอนเหนือนี้เป็นส่วนหนึ่งของทางหลวงสายแพน-ฟิลิปปินส์ (ทางหลวงเอเชียสาย 26)
ฌูนาตัน เฟร์ไรรา เรอิส

ฌูนาตัน เฟร์ไรรา เรอิส (เกิดวันที่ 30 มิถุนายน ค.ศ. 1989) เป็นนักฟุตบอลอาชีพจากรัฐมารันเยา ประเทศบราซิล ลงเล่นตำแหน่งกองหน้า
สโมสรอาชีพ.
ฌูนาตันเริ่มต้นอาชีพกับสโมสรในประเทศบ้านเกิด และเล่นฟุตบอลที่นั่นจนถึงฤดูกาล 2015-2016 ต่อมาวันที่ 1 กุมภาพันธ์ ค.ศ. 2017 เขาเซ็นสัญญา 1 ปีกับสโมสรฟุตบอลมหาวิทยาลัยเกษตรศาสตร์ และเป็นผู้ทำประตูสูงสุดในไทยลีก 2 ฤดูกาล 2017 ด้วยจำนวน 28 ประตูและท้ายฤดูกาลนั้น เขาย้ายไปนครปฐม ยูไนเต็ด ซึ่งถูกปรับตกชั้นสู่ไทยลีก 4
ในฤดูกาล 2018 เขาถูกปล่อยยืมตัวให้กับพีที ประจวบ สโมสรน้องใหม่ที่เพิ่งเลื่อนชั้นสู่ไทยลีก เขาทำประตูให้กับสโมสรตั้งแต่นัดแรกของฤดูกาล ในนัดที่ประจวบเปิดบ้านเอาชนะโปลิศ เทโร 3-2 เมื่อวันที่ 11 กุมภาพันธ์ ค.ศ. 2018
คว็อน แด-ฮี

คว็อน แด-ฮี (/kwʌn.dɛ̝.ɦi/ หรือ /kwʌn/ /dɛ̝.ɦi/, เกิดวันที่ 16 สิงหาคม ค.ศ. 1989) เป็นนักฟุตบอลอาชีพชาวเกาหลีใต้ ปัจจุบันลงเล่นให้กับศรีสะเกษ ยูไนเต็ด ในไทยลีก 2
เขาเริ่มต้นอาชีพนักฟุตบอลในประเทศไทยตั้งแต่ ค.ศ. 2013 ภายหลังจากที่เสร็จภารกิจทหารที่เกาหลีใต้ สโมสรแรกของเขาคือ ระยอง ยูไนเต็ด เขาได้รับคำชมจากไพโรจน์ บวรวัฒนดิลก อดีตผู้ฝึกสอนของเขา ว่าเป็น "กองหลังตัวกลางที่ดีที่สุดในดิวิชัน 1"
สโมสรอาชีพ.
หลังจากที่รับราชการทหารในเกาหลีใต้ เขาได้ย้ายไปร่วมทีมระยอง ยูไนเต็ด ในลีกรองของไทยในปี ค.ศ. 2013 เขาทำผลงานได้ดีจนจบฤดูกาล ในฤดูกาลถัดมา เขาย้ายถิ่นฐานไปกรุงเทพมหานคร และเซ็นสัญญากับสโมสรฟุตบอลบางกอก ด้วยระยะเวลา 1 ปี ผู้จัดการทีมของเขา ไพโรจน์ บวรวัฒนดิลก กล่าวว่าเขาเป็น "กองหลังตัวกลางที่ดีที่สุดในดิวิชัน 1 และมีความแข็งแกร่ง รับมือกับลูกกลางอากาศได้ดี"
ในฤดูกาล 2015 เขาเซ็นสัญญาร่วมทีมพีที ประจวบ แบบไม่มีค่าตัว เพื่อเติมเต็มกองหลังของทีม และในฤดูกาล 2017 เขาเป็นหัวใจสำคัญของกองหลังประจวบ และได้รับการแต่งตั้งให้เป็นกัปตันทีมอยู่หลายนัด
เกียรติประวัติ.
ชลบุรี
ลำพูน วอริเออร์
ลอนซานา ดูมบูยา

ลอนซานา ดูมบูยา (เกิดวันที่ 26 กันยายน ค.ศ. 1990) เป็นนักฟุตบอลชาวกินี ปัจจุบันลงเล่นตำแหน่งกองหน้าให้กับการท่าเรือ ในไทยลีก
เขาเคยเล่นให้กับพีที ประจวบ ,ตราด และบุรีรัมย์ ยูไนเต็ด ในไทยลีก โดยในฤดูกาล 2562 ขณะที่เขาได้เล่นให้กับตราดนั้น เขายิง 20 ประตู จนกลายเป็นผู้ทำประตูสูงสุดของไทยลีกฤดูกาลนั้น
สโมสรอาชีพ.
ช่วงแรกของอาชีพนักฟุตบอล เขาลงเล่นให้กับหลายสโมสรในประเทศฝรั่งเศส ก่อนที่จะย้ายไปเล่นให้กับ Cercle Brugge สโมสรในเบลเยียม ในช่วงฤดูกาล 2015–16 ต่อมาในเดือนสิงหาคม ค.ศ. 2016 ดูมบูยาเซ็นสัญญากับ Inverness Caledonian Thistle ในสกอตติชพรีเมียร์ชิป ด้วยสัญญาสองปี และในเดือนมกราคม ต.ศ. 2017 เขาย้ายไปเล่นให้กับสโมสร St. Polten ในออสเตรีย
เดือนมกราคม ค.ศ. 2018 ดูมบูยาย้ายไปร่วมทีมพีที ประจวบ สโมสรน้องใหม่ในไทยลีก เขาทำประตูแรกให้กับสโมสรตั้งแต่นัดแรกของฤดูกาล ในนัดที่ประจวบเปิดบ้านเอาชนะโปลิศ เทโร 3-2 เมื่อวันที่ 11 กุมภาพันธ์ ค.ศ. 2018
หลังจากได้ดาวซัลโวสูงสุดในไทยลีก ฤดูกาล 2562 ดูมบูยาก็ได้ย้ายออกไปค้าแข้งกับฮักกา และเซี่ยงไฮ้ เซิ่นหัว ในไชนีสซูเปอร์ลีก
บุรีรัมย์ ยูไนเต็ด.
ฤดูกาล 2022–23.
วันที่ 17 กันยายน ค.ศ. 2022 เขาทำประตูสองประตูแรกในนามสโมสรฟุตบอลบุรีรัมย์ ยูไนเต็ดในการแข่งขันไทยลีก ฤดูกาล 2565–66 ช่วยให้ทีมบุกไปเอาชนะโปลิศ เทโรที่สนามเหย้าชั่วคราวอย่างดรากอนโซลาร์พาร์ก เอิ้วๆ4–1 ต่อมาในวันที่ 15 ตุลาคม เขาทำประตูที่ 3 ในลีก ช่วยให้ทีมเปิดบ้านเอาชนะหนองบัว พิชญ 3–1 ต่อมาในวันที่ 5 พฤศจิกายน เขาทำประตูที่ 4 ในลีก ช่วยให้ทีมบุกเอาชนะลำปาง 3–0 และในวันที่ 9 พฤศจิกายน เขาทำประตูที่ 5 ในลีกด้วยลูกโทษ ช่วยให้ทีมเปิดบ้านเอาชนะลีโอ เชียงราย ยูไนเต็ด 4–1
วันที่ 8 กุมภาพันธ์ ค.ศ. 2023 การแข่งขันช้าง เอฟเอคัพ 2565–66 รอบ 16 ทีมสุดท้าย เขาทำสองประตู โดยประตูที่สองเป็นประตูชัยจากการยิงลูกโทษในช่วงต่อเวลาพิเศษ ช่วยให้ทีมบุกไปเอาชนะอุทัยธานี 2–1 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 12 กุมภาพันธ์ เขาทำ 2 ประตูในลีก ช่วยให้ทีมบุกไปเสมอกับเมืองทอง ยูไนเต็ดที่ธันเดอร์โดมสเตเดียมแบบสนุก 4–4 ต่อมาในวันที่ 26 กุมภาพันธ์ เขาทำประตูที่ 8 ในลีก เป็นประตูจากการยิงลูกโทษ ช่วยให้ทีมบุกไปเอาชนะพีที ประจวบที่สามอ่าวสเตเดียม 0–1 ต่อมาในวันที่ 18 มีนาคม เขาทำแฮตทริกแรกของเขาในลีกฤดูกาลนี้ ช่วยให้ทีมเปิดบ้านเอาชนะขอนแก่น ยูไนเต็ด 4–1
วันที่ 9 เมษายน เขาทำประตูที่ 12 ในลีก เป็นประตูจากการยิงลูกโทษ ช่วยให้ทีมเปิดบ้านเอาชนะลำปาง 2–0
ทีมชาติ.
แม้ว่าดูมบูยาจะเกิดที่ประเทศฝรั่งเศส แต่บิดามารดาของเขามีเชื้อสายกินี เขาจึงสามารถลงเล่นให้กับทีมชาติกินีได้ เขาลงเล่นทีมชาตินัดแรกในนัดที่กินีแพ้ต่อสาธารณรัฐประชาธิปไตยคองโก 2–1 ในการแข่งขันฟุตบอลโลก 2018 รอบคัดเลือก เมื่อวันที่ 13 พฤศจิกายน ค.ศ. 2016
 "ณ วันที่ 20 พฤษภาคม 2566"
อัดนัน ออราฮอวัช

อัดนัน ออราฮอวัช (Serbian Cyrillic: Аднан Ораховац) เป็นนักฟุตบอลชาวมอนเตเนโกร เคยลงเล่นตำแหน่งกองหลังให้กับบูดูชนอสต์ โดยเขาเคยเล่นให้กับพีที ประจวบ
นานดะลี่นจอชิ

นานดะลี่นจอชิ (เกิดวันที่ 27 มิถุนายน ค.ศ. 1991) เป็นนักฟุตบอลอาชีพชาวพม่า ลงเล่นตำแหน่งกองกลางให้กับทีมชาติพม่า โดยลงเล่นทีมชาติตั้งแต่ชุดยู-22 ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก เขาเคยได้รับรางวัลรองชนะเลิศ ผู้เล่นยอดเยี่ยมของเมียนมาร์เนชันแนลลีก ในปี ค.ศ. 2013